দুর্দান্ত ডিফেন্সিভ স্ত্রাটেজি নিয়ে নেমে পর্তুগালকে নাকানিচোবানি খাইয়ে দিল ক্রোয়েশিয়া। অতিরিক্ত সময়ের ২৭ মিনিটে কোয়ারেসমার গোল লজ্জা থেকে বাঁচাল পর্তুগালকে। এ দিন অবশ্য ইউরোর প্রথম দু’টো ম্যাচের মতোই রোনাল্ডোকে জ্বলে উঠতে দেখা যায়নি। পর্তুগালের আক্রমণের অর্ধেক মুভই এ দিন চূড়ান্ত ডিফেন্সিভ ক্রোয়েশিয়ার মাঝমাঠে এসে থমকে যায়। এক দু’বার বল ধরে নিজের থেকেই মুভ তৈরি করতে চেয়েছিলেন রোনাল্ডো। কিন্তু ক্রোয়েশিয়ার ডিফেন্সের জন্য তা হয়ে ওঠেনি। দ্বিতীয়ার্ধে রেনাতো সাঞ্চেজ নামার পরেই কিছুটা ধারালো হয় পর্তুগাল আক্রমণ। কিন্তু রোনাল্ডো নিষ্প্রভ থাকায় গোলের জন্য অপেক্ষা করতে হল অতিরিক্ত সময় পর্যন্ত।